ओपन लेटर पर वपल्ला बालचंद्रन, मीरा बोरवांकर और जूलियो रेबेरियो सरीखे पूर्व पुलिस अधिकारियों, नरेश्वर दयाल और आफताब सेठ जैसे पूर्व विदेश सेवा अधिकारियों, पूर्व आईएएस अधिकारी अभिजीत सेन गुप्ता और भारतीय रिजर्व बैंक के डिप्टी गर्वनर रवि वीरा गुप्ता के हस्ताक्षर थे। सरकार को बीते दो सालों में लिखा जाने वाला यह तीसरा ओपन लेटर था। जून 2017 में इससे पहले 65 पूर्व नौकरशाहों ने पीएम को धार्मिक अहसहिष्णुता को लेकर चिट्ठी लिखी थी।